Uspio sam uraditi zadatak za nasumično popunjenu matricu koja ima samo dvije kolone i dva reda I to za proizvoljan broj okretanja u oba pravca, ali sam naletio na poteškoće kad sam pokušao prilagoditi rješenje za matrice većih dimenzija.

Zbog slabog poznavanja matematike, nisam uspio prokužiti kako da se matrica rotira I da se mijenjaju vrijednosti elemenata u isto vrijeme kada joj povećamo veličinu nizova unutar matrice. Pokušao sam tako što ću elemente spremati u pomoćne varijable koje bi predstavljale trenutne indekse elementa matrice, te da se sa svakom iteracijom zasebni nizovi unutar matrice poguraju na željenu stranu zamijenom trenutnog I prethodnog elementa.

Kako da element matrice koji pomjeramo na lijevu strane prebacim iz gornjeg niza u niz ispod itd. u krug, kad to moram uraditi više puta simultano, a u dvije varijable sa kojima vršim zamijenu ne mogu spremiti više vrijednosti elemenata?

Pokušao sam razložiti proces na 4 petlje ali sam se izgubio u redoslijedu kojim treba postići zamijenu. Nakon toga sam razmišljao kako da iskoristim dijagonale da nakon što zamijenim mjesta elementima po zasebnih nizova, izvrnem mjesta za broj rotacija, te sam dogurao do takvog rjesenja samo za 2x2 matricu upotrebom glavne dijagonale.

Dao sam sve od sebe da skrojim svoje rješenje pa ne želim predati polovično urađen zadatak ili naći rješenje na internetu.

Nadam se da možemo svi zajedno proći kroz ovaj zadatak na sljedećem času.

***Boris Divković***